10.7.2007 Den Europæiske Unions Tidende L 180/3 KOMMISSIONENS FORORDNING (EF) Nr. 804/2007 af 9. juli 2007 om forbud for fartøjer, der fører polsk flag, mod fiskeri efter torsk i Østersøen (underafsnit 25-32, EF-farvande) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 26, stk. 4, under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (?), særlig artikel 21, stk. 3, og ud fra følgende betragtninger: (1) — Rådets forordning (EF) nr. 1941/2006 af 11. december 2006 om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for Østersøen (?) fast- sætter den mængde torsk, som fiskerfartøjer, der fører polsk flag, kan fiske i Østersøen (underafsnit 25-32, EF-farvande) i 2007, til 10 794 tons. (2) —De oplysninger, som Kommissionen har fået via dens kontrollørers inspektion af fangsterne af den pågældende bestand, stemmer ikke overens med de oplysninger, Kommissionen har modtaget fra Polen. (3) — Ifølge de foreliggende oplysninger er de polske fartøjers fangster af denne bestand i 2007 tre gange større end de mængder, som Polen har indberettet. Polens fiskerimulig- heder for 2007 for nævnte bestand er derfor udtømt. ()) EFT L 358 af 31.12.2002, s. 59. (?) EFT L 261 af 20.10.1993, s. 1. Senest ændret ved forordning (EF) nr. 1967/2006 (EUT L 409 af 30.12.2006, s. 11. Berigtiget i EUT L 36 af 8.2.2007. s. 6). P) EUT L 367 af 22.12.2006, s. 1. Ændret ved Kommissionens forord- ning (EF) nr. 609/2007 (EUT L 141 af 2.6.2007, s. 33). (4) — Ifølge artikel 21, stk. 2, i forordning (EØF) nr. 2847/93 har Polen pligt til fra den dato, hvor den pågældende fangstkvote må antages at være opbrugt, at nedlægge foreløbigt forbud mod fiskeri af fisk fra denne bestand samt forbud mod opbevaring om bord, omladning og landing af fangster heraf, der er taget efter nævnte dato. (5) — Hvis Polen ikke træffer passende foranstaltninger, må Kommissionen på eget initiativ fastsætte det tidspunkt, hvor fangsten af torsk i Østersøen (underafsnit 25-32, EF-farvande) taget af fartøjer, der fører polsk flag, må antages at have nået et sådant omfang, at den polske kvote er opbrugt, og straks forbyde fiskeri af fisk fra den pågældende bestand fra nævnte dato. Det er også nødvendigt at forbyde opbevaring om bord, omladning og landing af fisk fra den pågældende bestand fanget af fartøjer, der fører polsk flag, efter nævnte dato — UDSTEDT FØLGENDE FORORDNING: Artikel 1 Opbrugt kvote Torskefangster, som fartøjer, der fører polsk flag, har fanget i Østersøen (underafsnit 25-32, EF-farvande), anses fra datoen for denne forordnings ikrafttræden for at have nået et sådant omfang, at den andel af kvoten for 2007, som Polen har fået tildelt, er opbrugt. Artikel 2 Forbud Torskefiskeri i Østersøen (underafsnit 25-32, EF-farvande) er fra datoen for denne forordnings ikrafttræden og indtil den 31. december 2007 forbudt for fartøjer, der fører polsk flag. Det er ligeledes forbudt at opbevare om bord, omlade og lande fangster af denne bestand taget af sådanne fartøjer i den pågæl- dende periode. Artikel 3 Ikrafttræden Denne forordning træder i kraft dagen efter offentliggørelsen i Den Europæiske Unions Tidende.